# ยอมเป็นแฟนเบอร์สองของเธอก็ได้
เป็นซีรีส์ไลต์โนเวลญี่ปุ่น เขียนโดย โจโย นิชิ และวาดภาพประกอบโดย Re ทาเคะ เริ่มตีพิมพ์ภายใต้สำนักพิมพ์เด็งเงกิบุงโกะ ของแอสกีมีเดียเวิร์กส์ ในเดือนกันยายน พ.ศ. 2564 และมีหนังสือตีพิมพ์ทั้งหมด 8 เล่มในเดือนมีนาคม พ.ศ. 2568 มังงะที่วาดภาพประกอบโดย Ninoko เริ่มตีพิมพ์บนเว็บไซต์ Dengeki Comic Regulus ของแอสกีมีเดียเวิร์กส์ ในเดือนกันยายน พ.ศ. 2565 และได้รับการรวมเล่มเป็นเล่ม ทังโกบง 2 เล่มเมื่อเดือนกันยายน พ.ศ. 2567 โดยไลต์โนเวลมีลิขสิทธิ์ในประเทศไทยโดยสำนักพิมพ์ฟีนิกซ์

เรื่องย่อ
ซีรีส์เรื่องนี้กล่าวถึงคิริชิมะ ชิโระ เพื่อนร่วมชั้นมัธยมปลายผู้มีความสัมพันธ์ใกล้ชิดกับฮายาซากะ อากาเนะ แม้ทั้งคู่จะแสดงท่าทีห่างเหินในที่สาธารณะ แต่ในความลับพวกเขากลับแสดงท่าทีเป็นคู่รักกัน พวกเขาทำแบบนั้นเพราะต่างคนต่างมีใจให้คนอื่นแต่ไม่สามารถมีความสัมพันธ์กับคนเหล่านั้นได้: ทาจิบานะ ฮิคาริ คนที่ชิโระแอบชอบนั้นมีแฟนแล้ว ส่วนอากาเนะเองก็ไม่สามารถอยู่กับคนที่เธอแอบชอบได้เช่นกัน แม้จะมองกันและกันว่าเป็นทางเลือกที่สอง แต่ชิโระและอากาเนะก็พบว่าตัวเองใกล้ชิดกันมากขึ้นเรื่อยๆ เมื่อเวลาผ่านไป

ตัวละคร

ตัวเอกของเรื่อง เขาตกหลุมรักทาจิบานะ ฮิคาริ แต่ระหว่างนี้เขาเลือกอากาเนะแทนเพราะฮิคาริมีแฟนอยู่แล้ว ในตอนแรก เขาเห็นว่าความสัมพันธ์ของพวกเขาเป็นเพียงความสัมพันธ์ชั่วคราว โดยแต่ละคนต่างก็คอยสนับสนุนคนที่พวกเขาแอบชอบ แม้ว่าเมื่อเวลาผ่านไป เขากลับพบว่าตัวเองตกหลุมรักอากาเนะมากขึ้นเรื่อย ๆ

แฟนสาวคนปัจจุบันของชิโระ เธอคบกับเขาเพราะเธอไม่สามารถคบกับคนที่แอบชอบได้ เธอเป็นนักเรียนดีเด่นและเป็นที่นิยมเลยทำให้เธอมักได้รับคำสารภาพรักหลายครั้ง เธอแอบชอบยานางิ รุ่นพี่ของชิโระเมื่อเขาอยู่ชั้นประถมศึกษา

ประธานสภานักเรียนและคนที่ชิโระแอบชอบ โดยเธอมีแฟนแล้วซึ่งทำให้ชิโระผิดหวังมาก เธอเล่นเปียโน เธอและชิโระผูกพันกันผ่านวรรณกรรม โดยชิโระได้กลายเป็นเป้าหมายในการเข้าหาเธอ แฟนของเธอมาจากครอบครัวที่ร่ำรวยและเธอกำลังหมั้นกับเขา โดยวางแผนว่าจะแต่งงานกันหลังจากที่เธอเรียนจบมัธยมปลาย

เพื่อนร่วมชั้นและเพื่อนคนหนึ่งของชิโระหลังจากที่เขาไปเรียนมหาวิทยาลัยในเกียวโต เธอเป็นส่วนหนึ่งของทีมวอลเลย์บอล

เพื่อนร่วมชั้นและเพื่อนคนหนึ่งของชิโระหลังจากที่เขาไปเรียนมหาวิทยาลัยในเกียวโต ความงามของเธอถูกเปรียบเทียบได้กับนางแบบ

สื่อ
ไลต์โนเวล
ไลต์โนเวลเรื่องนี้เขียนโดย โจโย นิชิ และวาดภาพประกอบโดย Re ทาเคะ เริ่มตีพิมพ์ภายใต้สำนักพิมพ์เด็งเงกิบุงโกะ ของแอสกีมีเดียเวิร์กส์ เมื่อวันที่ 10 กันยายน พ.ศ. 2564 และมีหนังสือตีพิมพ์ทั้งหมด 8 เล่มเมื่อเดือนมีนาคม พ.ศ. 2568 วิดีโอโปรโมตที่นำเสนอการพากย์เสียงของ ริเอะ ทากาฮาชิ รับบทเป็น ฮายาซากะ อากาเนะ และ เรนะ อูเอดะ รับบทเป็น ทาจิบานะ ฮิคาริ ได้รับการเผยแพร่ในเดือนกันยายน พ.ศ. 2565 ซึ่งตรงกับการเปิดตัวมังงะเรื่องนี้

ไลต์โนเวลมีลิขสิทธิ์ในประเทศไทยโดยสำนักพิมพ์ฟีนิกซ์ โดยประกาศลิขสิทธิ์เมื่อวันที่ 17 กุมภาพันธ์ พ.ศ. 2566

มังงะ
มังงะที่วาดภาพประกอบโดย Ninoko เริ่มตีพิมพ์บนเว็บไซต์ Dengeki Comic Regulus ของแอสกีมีเดียเวิร์กส์ เมื่อวันที่ 23 กันยายน พ.ศ. 2565 และได้รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 2 ณ เดือนกันยายน พ.ศ. 2567

อื่น ๆ
ผลิตภัณฑ์ ASMR ได้รับการเปิดตัวเมื่อวันที่ 8 มีนาคม พ.ศ. 2567 โดยทากาฮาชิได้กลับมาสวมบทบาทเป็นอากาเนะอีกครั้ง

ผลตอบรับ
ซีรีส์นี้อยู่ในอันดับที่ 17 ในหมวดหมู่ทั่วไปใน Tsugi ni Kuru Light Novel Awards ในปี พ.ศ. 2564 ในปี พ.ศ. 2566 ซีรีส์นี้ได้อันดับ 3 ในหมวดหมู่ผลงานใหม่ทั่วไป และอันดับ 7 ในหมวดหมู่หนังสือปกอ่อนใน โคโนะ ไลต์โนเวล งะ ซูโงอิ! ฉบับปี พ.ศ. 2566 เล่มที่ 8 ของ โอบิ รายงานว่าซีรีส์นี้มียอดขายมากกว่า 350,000 ชุดทั้งในฉบับรูปเล่มและดิจิทัล